text: Толкова гальовна и мила, че ни беше трудно да повярваме в неописуемата болка, която причинява състоянието й.
  Така искрено щастлива от присъствието ни, сякаш не я вадим от бокса основно за медицински манипулации.
  Вероятно Олимпия е била домашно куче, но когато започва да ослепява, вместо да я заведе на лекар, собственикът й избира да я изостави.
  Огромна, напълно сляпа и дезориентирана, но така трогателно щастлива от присъствието на човека с фотоапарата – Олимпия съкруши сърцата ни. Решението да я вземем от общинския приют в Кърджали не беше логично или разумно, но беше единственото, което сърцата ни биха понесли.
  Ние не можем да се начудим, как това огромно мече носи такава доброта в себе си, че дори за болезнени процедури нямаме нужда дори от каишка – достатъчна е една ръка, която да я гали и Олимпия не помръдва нищо, освен чуканчето на опашчицата си.
  Тя от своя страна, все още не вярва съвсем, че и за нея има редовни прегръдки и ласки и всеки път ги приема с учудване и благодарност.
  И докато свикваме взаимно, Олимпия получава най-добрите грижи. За съжаление, специалистът в офталмологията, Д-р Мария Савова от Клиника Нова, заключи, че зрението е загубено необратимо. Целта на назначените медикаменти е да намали вътреочното налягане, за да спре болката (естествено, в момента Олимпия пие обезболяващи, но търсим дългосрочно решение).
  Ако до няколко дни целта не е постигната, ще се наложи хирургична намеса, за да се махнат очните ябълки.
  Олимпия ще бъде добре. Тя не се страхува от болката и тъмнината, в която е живяла. Единственият й страх е от самотата. А ние няма да я изоставим – докато вие, скъпи приятели, ни подкрепяте, ние ще бъдем до Олимпия и кучета като нея!
  Опитайте със капкии от аптека Косопт 2процента.Аз задържах налягането на очите със тях.Моето куче има същия проблем..
  Олимпия е прекрасна. Но къде са красивите й уши и прекрасната опашка! Защо трябва да се отнема на животните това, което повелителката-природа е счела за нужно да им даде! Колко жалко…
  Какви са прогнозите за кученцето? Ако бъде осиновена, как ще се оправя в новия си дом? Има ли хигиенни навици ?